# Frontera entre Rússia i Mongòlia

La frontera entre Rússia i Mongòlia (mongol Монгол-Оросын хил, Mongol-Orosın xil; rus Российско-монгольская граница, Rossijsko-mongoljskaja granica) és la línia de frontera totalment terrestre que delimita els territoris de Rússia del de Mongòlia. La longitud total de la frontera és de 3.452 km, el que la fa la tercera frontera més llarga entre Rússia i un altre país, darrere de la frontera entre Rússia i Kazakhstan i la frontera entre la Xina i Rússia.

## Història

L'estat rus es va expandir cap a les regions al nord de la Mongòlia actual al segle xvii. Gran part de la línia de la línia fronterera Mongòlia-Rússia actual es va establir pel tractat de Kiakhta (1727) entre l'Imperi Rus i l'Imperi Qing (aleshores Mongòlia formava part de l'estat Qing); No obstant això, el tractat va deixar Tuva al costat xinès (Qing) de la frontera.
La frontera nord de Mongòlia va assumir la seva forma gairebé moderna el 1911, ja que Tuva fou separada de Mongòlia en la ruptura de l'Imperi Qing (vegeu la Revolució mongola de 1911) i aviat es va convertir en un protectorat rus. Tot i que la República Popular de Tannú Tuva va ser declarada en 1921, aquest petit país fou annexionat completament per la Unió Soviètica el 1944, i després d'això, l'antiga frontera Mongòlia-Tuva es va convertir en una secció de la frontera Mongòlia-URSS. Aquesta última es va mantenir estable durant la resta de l'existència de la Unió Soviètica, i va continuar com la frontera entre Mongòlia i Rússia després de la dissolució de la Unió Soviètica el 1991.
Separa les repúbliques federades russes de Buriàtia, Tuvà i Altai, així com el krai de Zabaikàlie, dels aimags mongols de Bayan-Ölgii, Bulgan, Dornod, Khentii, Khövsgöl, Selenge, Uvs i Zavkhan

## Trifinis

Els punts de l'extrem oriental i occidental de la frontera Mongòlia-Rússia són trifinis, és a dir, interseccions amb la frontera entre la Xina i Rússia i la frontera entre la Xina i Mongòlia. Un acord trilateral especial, signat el 27 de gener de 1994 a Ulan Bator, determina la ubicació d'aquests dos trifinis. L'acord es basa en tractats bilaterals anteriors entre les parts implicades.
L'acord trilateral especifica que una fita fronterera havia de ser erigida al trifini oriental, anomenada Tarbagan-Dakh (Ta'erbagan Dahu, Tarvagan Dakh); un protocol trilateral posterior va determinar les coordenades geogràfiques del trifinia 49° 50′ 42.3″ N, 116° 42′ 46.8″ E﻿ / ﻿49.845083°N,116.713000°E﻿ / 49.845083; 116.713000. La fita fronterera i les carreteres d'accés són visibles a Google Maps, aproximadament a 49° 50′ 44″ N, 116° 42′ 50″ E﻿ / ﻿49.845625°N,116.714026°E﻿ / 49.845625; 116.714026).
L'acord trilateral assenyala que no s'erigirà cap fita fronterera al trifini occidental, que es va definir com el pic de la muntanya Tavan-Bogdo-Ula (Kuitunshan 奎屯山, Tavan Bogd Uul; elevació aprox. 4081–4104 m, localització, 49° 10′ 13.5″ N, 87° 48′ 56.3″ E﻿ / ﻿49.170417°N,87.815639°E﻿ / 49.170417; 87.815639), a causa de la seva ubicació remota i difícil d'accedir, en una muntanya coberta de neus eternes.

## Passos fronterers

A la frontera hi ha deu ports d'entrada oficials. Dos d'ells són passos ferroviaris, però només un (Naushki) té trànsit de passatgers.
Tres passos fronterers per carretera es designen com a "multilaterals", per a qualsevol passaport (Tashanta -Tsagaannuur, Kiakhta - Aganbulag, Solovkhovsk - Erentsav).
Uns altres cinc punts de pas de carretera es designen com a "bilaterals", de manera que només estan oberts als ciutadans dels dos països limítrofs, i no als nacionals de països tercers. Desafortunadament, el punt de pas fronterer més proper conegut Khövsgöl Nuur (Mondy - Khankh) és bilateral.

## Violacions de frontera

Segons un article de 2005, els problemes principals a la frontera entre Rússia i Mongòlia, específicament a la secció de la República de Tuva, eren el robatori de bestiar (en ambdós sentits) i el contraban de carn.

## Referències

* ↑ «Mongòlia». The World Factbook. Central Intelligence Agency.
* 1 2 3 4 Соглашение между Правительством Российской Федерации, Правительством Китайской Народной Республики и Правительством Монголии об определении точек стыков государственных границ трех государств (Заключено в г. Улан-Баторе 27 января 1994 года) Arxivat 2016-03-05 a Wayback Machine. (The Agreement between the Government of the Russian Federation, the Government of the People's Republic of China, and the Government of Mongolia on the determination of the points of junction of the national borders of the three states) (rus)
* ↑ ПРОТОКОЛ-ОПИСАНИЕ ТОЧКИ ВОСТОЧНОГО СТЫКА ГОСУДАРСТВЕННЫХ ГРАНИЦ ТРЕХ ГОСУДАРСТВ МЕЖДУ ПРАВИТЕЛЬСТВОМ Российской Федерации, ПРАВИТЕЛЬСТВОМ МОНГОЛИИ и ПРАВИТЕЛЬСТВОМ КИТАЙСКОЙ НАРОДНОЙ РЕСПУБЛИКИ Arxivat 2018-02-15 a Wayback Machine. (Protocol between the Government of the Russian Federation, the Government of Mongolia, and the Government of the People's Republic of China, describing the eastern junction point of the borders of the three states) (rus)
* 1 2 ПРОТОКОЛ-ОПИСАНИЕ ТОЧКИ ЗАПАДНОГО СТЫКА ГОСУДАРСТВЕННЫХ ГРАНИЦ ТРЕХ ГОСУДАРСТВ МЕЖДУ ПРАВИТЕЛЬСТВОМ Российской Федерации, ПРАВИТЕЛЬСТВОМ МОНГОЛИИ и ПРАВИТЕЛЬСТВОМ КИТАЙСКОЙ НАРОДНОЙ РЕСПУБЛИКИ (ПОДПИСАН в г. ПЕКИНЕ 24.06.1996) Arxivat 2018-02-16 a Wayback Machine. (Protocol between the Government of the Russian Federation, the Government of Mongolia, and the Government of the People's Republic of China, describing the western junction point of the borders of the three states. Signed in Beijing, June 24, 1996) (rus)
* ↑ Datsyshen, Vladimir (Владимир Дацышен) «Потенциал конфликтности в зоне российско-монгольской границы в Туве — Журнал "Международные процессы" (Conflict potential in the Russia-Mongolia border area in Tuva]». Международные процессы (International trends), 3, 1(7), 2005.

## Bibliografia

* Peter, C.; Perdue, A «Boundaries, Maps, and Movement: Chinese, Russian, and Mongolian Empires in Early Modern Central Eurasia». The International History Review, 2, 01-06-1998, pàg. 263-286.